Mantophasmatidae

Mantophasmatidae ligner en «blanding av» et pinnedyr (Phasmatodea), gresshoppe (Orthoptera) og en kneler (Mantodea). De lever i isolerte fjellområder i Afrika. De er cirka to centimeter lange, er rovinsekter og sekundært vingeløse. 
Gruppen har ikke noe norsk navn, og er ikke funnet i Norge. På engelsk kalles de gladiators, men også mantophasmids, mantos eller heelwalkers.


== Utseende ==
Mantophasmatidae er middelstore, slanke insekter. Kroppen er sylindrisk, beina kraftige, gjerne noe piggete. Antennene er lange og tynne, munndelene bitende. Hodet er nokså rundet. Alle stadier er vingeløse. Når de går, holdes føttene oppoverbøyde, slik at de "går på hælene". Føttene har store fotlapper (arolia).


== Levevis ==
Mantophasmatodea lever i halv-tørre områder og er rovdyr som jakter på insekter og edderkopper. Under kurtisen kommuniserer hannen og hunnen ved hjelpa av vibrasjoner som overførest i bakken. I likhet med knelere legger hunnen eggene sine i en beskyttende eggkokong.


== Historie ==
Ordenen Mantophasmatodea er nylig beskrevet (2002). Sist det ble «oppdaget» en ny insekt«orden» var i 1914, da jordlus (Zoraptera) ble oppdaget. Ordenen Mantophasmatodea er beskrevet av Klaus-Dieter Klass, han arbeidet da ved Københavns Universitet. Han hadde bare to eksemplarer til rådighet og kunne ikke da konkludere med om det var bare en art eller to arter. Idag er disse beskrevet som to arter: Mantophasma zephyra og M. subsolana.  

Det ene (Mantophasma zephyra), var et funn fra 1909 i Namibia, den gang et uidentifisert dyr som ble lagret på Humboldt-Universität zu Berlin.Det andre eksemplaret (Mantophasma subsolana), ble funnet i Tanzania i 1950 og lå i samlingen på Det zoologiske museet ved Lunds universitet i Lund i Sverige, helt til 1986. I dag kalles arten Tanzaniophasma subsolana.Den tredje arten: Selv om ordenen nylig har blitt beskrevet, har den en historie som går langt tilbake i tid, kanskje helt til perm-tiden for 250 millioner år siden. Den tyske biologen Oliver Zompro har funnet og studert et 45 millioner år gammelt fossil i rav fra Østersjøen. Dette er beskrevet som arten: Raptophasma kerneggeri.Siden 2002 har man funnet en rekke arter, både nålevende og fossile. De nålevende artene finnes bare i Afrika, men fossiler kjennes spredt over mye av verden. En årsak til at denne forholdsvis artsrike gruppen har forblitt uoppdaget inntil 2002 kan være at disse insektene er helt vingeløse også som voksne, og dermed er blitt tatt for å være nymfer av spøkelsesinsekter eller kanskje knelere.


== Systematisk inndeling ==
Systematisk er de plassert i Neoptera («nyvinger»), sammen med: grylloblattider (Notoptera), jordlus (Zoraptera), saksedyr (Dermaptera), spinnfotinger (Embioptera), steinfluer (Plecoptera), kakerlakker og termitter (Blattodea), knelere (Mantodea), gresshopper (Caelifera), vortebitere og sirisser (Ensifera) og spøkelsesinsekter (Phasmatodea). Etter de nyeste klassifikasjonene blir de plassert i ordenen Notoptera sammen med grylloblattidene (Grylloblattodea).

Orden Notoptera
Underorden Mantophasmatodea
Familie Mantophasmatidae
Primitive grupper og/eller usikker plassering:
Slekten †Raptophasma Zompro, 2001
Raptophasma kerneggeri (utdødd)
Slekten †Adicophasma Engel & Grimaldi, 2004
Slekten †Ensiferophasma Zompro, 2005 (hører kanskje ikke til i Mantophasmatodea)
Underfamilie Mantophasmatinae
Stamme Tyrannophasmatini
Slekten Praedatophasma Zompro & Adis, 2002
Slekten Tyrannophasma Zompro, 2003
Stamme Mantophasmatini Zompro, Klass, Kristensen, Adis, 2002 (parafyletisk?)
Slekten Mantophasma Zompro, Klass, Kristensen, Adis, 2002
Mantophasma zephyra, (engelsk navn: west wind gladiator)
Slekten Pachyphasma Wipfler, Pohl & Predel, 2012
Slekten Sclerophasma  Klass, Picker, Damgaard, van Noort, Tojo, 2003
Slekten Striatophasma Wipfler, Pohl & Predel, 2012 (usikker plassering, bør kanskje plasseres i Austrophasmatidae)
Familie Tanzaniophasmatidae - Øst-Afrika
Slekten Tanzaniophasma Klass, Picker, Damgaard, van Noort, Tojo, 2003
Tanzaniophasma subsolana
Familie Austrophasmatidae
Slekten Austrophasma  Klass, Picker, Damgaard, van Noort, Tojo, 2003
Slekten Hemilobophasma  Klass, Picker, Damgaard, van Noort, Tojo, 2003
Slekten Karoophasma  Klass, Picker, Damgaard, van Noort, Tojo, 2003
Slekten Lobatophasma Klass, Picker, Damgaard, van Noort, Tojo, 2003 (tidligere Lobophasma)
Slekten Namaquaphasma  Klass, Picker, Damgaard, van Noort, Tojo, 2003
Slekten Viridiphasma Eberhard, Picker & Klass, 2011
Minst 3 arter i én eller flere nye slekter.Noen ganger blir underfamiliene eller stammene hevet til egne familier.


== Kilder ==
Publikasjon med slekt, artsbeskrivelse og bilder. "Mantophasmatodea: a new insect order with extant members in the Afrotropics", av Klaus-D. Klass, Oliver Zompro, Niels P. Kristensen, og Joachim Adis. Science 296 (24 Mai 2002), 1456-1459.


== Andre steder ==
Steffen Roth (2018) Everyhting you always wanted to know about Mantophasmatodea. [1], Besøkt 28.1. 2019
Mantophasmatodea – A new Order of Insects
Mantophasmatodea (mantos)
New Insect Order Found in Southern Africa
New order of insects identified: Mantophasmatodea find their place in Class Insecta


== Eksterne lenker ==
(en) Mantophasmatidae i Encyclopedia of Life 
(en) Mantophasmatidae i Global Biodiversity Information Facility 
(no) Mantophasmatidae hos Artsdatabanken 
(en) Mantophasmatidae hos Fossilworks 
(en) Mantophasmatidae hos ITIS 
(en) Mantophasmatidae hos NCBI 
(en) Kategori:Mantophasmatodea – bilder, video eller lyd på Wikimedia Commons 
Mantophasmatodea – detaljert informasjon på Wikispecies